Ruth Nuwamanya
Abataka omuri Isingiro baruhire bayekorera orutindo rwabo. Nibagira ngu okuraba omu maizi ga buri izooba babiruhire kandi ngu n’abaana baabo bakaremwa kushoma.
Abataka aba naba omuri Kabumba omugomborora ya Kabuyanda omuri isingiro ey’amashuuma tushangire nibashomba ebintu ebibahwereire kukora orutindo oru ebibaire birimu amabaare n’itaka eribabaire nibashombesa motoka.
Aba nibagira ngu baketerera omuranga ow’omutaka mutaahi waabo orikutuura South Africa yabahweera yabashombera amabaare batyo nabo bayehwera kugashomba kukora orutindo.
Hoona nikigambwa ngu enjura ku ebaire negwa omwanya ogu gucweka enyanja ekibaire nikigumira abantu kwambuka na munonga abakazi
Abaana b’amashomero nabo abejumbiire omu kwombeka orutindo oru.
Abashubuzi n’abahingi nabo orutindo oru rubanyigisiriize kihango ahabw’okuba eby’obushuubuzi byabo na munonga ebitookye bakabishara ebeeyi ahabw’entambura. Nibenda gavumenti ku ebahwera.
tum_Latn run_Latn lug_Latn lug_Latn lug_Latn lug_Latn lug_Latn